Presidente de Kazakhstán

O **Presidente da República de Kazakhstán** (, ), é o xefe de Estado de Kazakhstán.

É o cargo máis alto da República de Kazakhstán e ostenta tamén o posto de comandante en xefe das Forzas Armadas. Os seus poderes están descritos nunha sección especial da Constitución de Kazakhstán.

O posto foi establecido o 24 de abril de 1990, un ano antes da disolución da Unión Soviética. O Presidente actual é Kassym-Jomart Tokayev, quen accedeu ao cargo o 20 de marzo de 2019 tras a dimisión do primeiro presidente, Nursultan Nazarbayev.

## Símbolos 
As decoracións do Presidente de Kazakhstán inclúen unha marca no peito e un estandarte presidencial.

### Estandarte presidencial 
O Estandarte Presidencial de Kazakhstán é similar á bandeira nacional en que é rectangular cunha proporción de 1:2. No centro do estandarte está o escudo de Kazakhstán. Está bordeado por tres lados con flocos de ouro.

O actual estandarte presidencial entrou en servizo en 2012. O estandarte anterior, que foi utilizado de 1995 a 2012, era un rectángulo azul claro cun círculo de ouro, no interior do cal aparecía a figura dun xove líder saca montando un leopardo das neves.

### Orde Altyn Qyran 
A Orde da Aguia de Ouro (:  ou Orde Altyn Qyran) é o premio civil máis alto que pode ser outorgado polo Presidente de Kazakhstán. O seu propósito é recoñecer un servizo excepcional ao país por parte de cidadáns kazakh e estranxeiros. Como xefe de Estado, o Presidente é *de facto* Comandante de clase especial da Orde de Altyn Kyran.

## O Presidente na Constitución 
O apartado 5 do Artigo 42 da Constitución determina que ninguén pode ser elixido presidente máis de dúas veces seguidas, mais tamén expón que "*A presente restrición non se estenderá ao Primeiro Presidente da República de Kazakhstán*".

O Artigo 46 di que "a honra e a dignidade" do Presidente "serán inviolábeis" e que os seus gastos serán pagados polo estado. O apartado 4 do artigo A cerimonia oficial de inauguración tivo lugar no Palacio de Independencia en Astana o 29 de abril.

## Administración presidencial 
miniatura|Un documento oficial da presidencia.
A Administración Presidencial da República de Kazakhstan (, ) informa directamente ao presidente e axúdalle nas súas citas diarias. Foi estabelecido en conformidade ao Decreto Presidencial Nº 2565 o 20 de outubro de 1995. Ten a súa base actualmente no Palacio Presidencial Ak-Orda  na cidade capital de Astana. Antes diso, estaba en Almati.

### Xefes da Administración Presidencial 
* Nurtai Abykayev (1990–1995)
* Saginbek Tursunov (1995–1996)
* Akhmetzhan Yesimov (1996)
* Oralbay Abdykarimov (1996–1997)
* Sarybai Kalmurzaev (1997–1998)
* Vladimir Shepel (1998)
* Akhmetzhan Yesimov (1998)
* Alikhan Baimenov (1998–1999)
* Sarybai Kalmurzaev (1999—2002)
* Nurtai Abykayev (29 de xaneiro de 2002 – 10 de marzo de 2004)
* Imangali Tasmagambetov (10 de marzo – 9 de decembro de 2004)
* Adilbek Dzhaksybekov (19 de decembro de 2004 – 23 de xaneiro de 2008)
* Kairat Kelimbetov (23 de xaneiro – 13 de outubro de 2008)
* Aslan Musin (13 de outubro de 2008 – 21 de setembro de 2012)
* Karim Massimov (24 de setembro de 2012 – 3 de abril de 2014)
* Nurlan Nigmatulin (3 de abril de 2014 – 21 de xuño de 2016)
* Adilbek Dzhaksybekov (21 de xuño de 2016 – 10 de setembro de 2018)
* Aset Issekeshev (10 de setembro de 2018 – presente)

## Eleccións 
Antes das eleccións de 2011, Nazarbayev escribiu un artigo para o Washington Post titulado "O firme progreso de Kazakhstán cara a democracia".

As quintas eleccións presidenciais de Kazakhstán celebráronse o 26 de abril de 2015. Nursultan Nazarbayev foi reelixido co 97.7% dos votos. Un total de 858 observadores de 19 países estiveron presentes nos colexios electorais durante as eleccións e non informaron de problemas significativos. A portavoz da OSCE Cornelia Jonker criticou a falta dunha "alternativa xenuína" para os votantes e tamén argumentou que había  "restricións significativas á liberdade de expresión".

A data prevista para as sextas eleccións presidenciais de Kazakhstán é o 9 de xuño de 2019. Serán as primeiras eleccións dende a dimisión do primeiro presidente de Kazakhstán, Nursultan Nazarbayev.

## Presidentes de Kazakhstán (1990–presente) 
A columna "Nº" numera consecutivamente os individuos que exerceron como presidente, mentres a columna "Elixido" numera consecutivamente os mandatos presidenciais.

## Lista por tempo no cargo 
## Notas 
## Véxase tamén 
### Outros artigos 
*Lista de dirixentes de Kazakhstan
*Xefes de Estado e goberno actuais

### Ligazóns externas 
* Sitio web oficial de Kazakhstan Presidente Nazarbayev
* Kazakhstan Presidente Nazarbayev Biografía